Folketing
2013-06-27

Men vi synes også, det er en anelse tankevækkende, at den her regering i modstrid med 20 års dansk fortolkning pludselig ud af det blå har en anden opfattelse af direktivets rækkevidde, for så vidt angår løs snus. Vi mener, at sagen bør afprøves ved EU-Domstolen – det er i øvrigt fuldstændig i tråd med de gængse EU-spilleregler. Og såfremt Kommissionen måtte vælge at indbringe sagen for EU-Domstolen – det er der vel at mærke ingen af os der ved om den gør – og Danmark dernæst måtte blive dømt, så kan vi naturligvis støtte, at den danske retstilstand bliver bragt i overensstemmelse med EU-retten.